SCยอดขายไตรมาส 1/58 น่าประทับใจมองธุรกิจกำลังไปได้สวย-ซื้อเป้า4.51บ.
บล.ดีบีเอส วิคเคอร์ส ระบุในบทวิเคราะห์วันนี้ (9 เม.ย.58) ว่า บริษัท เอสซี แอสเสท คอร์ปอเรชั่น จำกัด (มหาชน) หรือ SC ยอดขาย (presales) ไตรมาส1/58 น่าประทับใจ 2.6 พันล้านบาท เพิ่มถึง 122%เทียบช่วงเดียวกันของปีก่อนและเป็นสัดส่วน 20% ของเป้าปีนี้
9 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (9 เม.ย.58) ว่า บริษัท เอสซี แอสเสท คอร์ปอเรชั่น จำกัด (มหาชน) หรือ SC ยอดขาย (presales) ไตรมาส1/58 น่าประทับใจ 2.6 พันล้านบาท เพิ่มถึง 122%เทียบช่วงเดียวกันของปีก่อนและเป็นสัดส่วน 20% ของเป้าปีนี้
บริษัทพาเยี่ยมชมโครงการเปิดขายใหม่ครึ่งหลังปี 58 ที่เป็นโครงการระดับบน (Luxury) แนวราบคือ กรานาดา ปิ่นเกล้า-เพชรเกษม และคอนโดศาลาแดง วัน เราเห็นว่าเป็นโครงการที่มีศักยภาพ และจะสามารถทำยอดขายได้เป็นอย่างดี
คอนโดศาลาแดง วัน เพิ่ง soft launch บางส่วน 75 ยูนิต ขายได้แล้ว 56% อีกทั้งได้ไปชมคอนโด เดอะ เครสท์ สุขุมวิท 34 ซึ่งเริ่มโอน มี.ค.58 คาดว่าจะเป็นกำลังสำคัญทำให้กำไร 2-ไตรมาส3/58 โดดเด่น พร้อมโอนได้เกือบ 2.5 พันลบ.
คงคำแนะนำ ซื้อ คาดการณ์อัตราการเติบโตกำไรหลักปี 58 และ 59 อยู่ในเกณฑ์ดี ปีละ 12% และเป็นยอดสูงสุดใหม่ต่อเนื่อง P/E ปี 58 ซื้อขายเพียง 8.5 เท่า ราคาปิดมีส่วนเพิ่ม 17.5% ผนวกกับผลตอบแทนปันผลปีนี้ คาดไว้ที่ 4.7%